**KEVERMES NAGYKÖZSÉG ÖNKORMÁNYZAT KÉPVISELŐ-TESTÜLETÉNEK 5/2014.(IV.1.) ÖNKORMÁNYZATI RENDELETE**

**az óvodai, iskolai és a szociális étkeztetés, valamint az Idősek Otthona intézményi térítési díjairól**

**Hatályos: 2016-10-01 -tól**

Kevermes Nagyközségi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1) bekezdésben, 92.§ (2) bekezdés f) pontjában, a gyermekek védelméről és a gyámügyi igazgatásról szóló 1997. évi XXXI. törvény 29.§ (1) bekezdésében, 29.§ (2) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) 8. pontjában meghatározott feladatkörében eljárva a következőket rendeli el:

**1. §**

A rendelet hatálya kiterjed Kevermes Nagyközség Képviselő-testülete fenntartásában lévő intézményeire, valamint megállapodás alapján a Konyha által nyújtott étkezési szolgáltatásokra.

**2. §**

(1) Kevermes Nagyközségi Önkormányzat Képviselő-testülete az óvodai étkeztetés intézményi térítési díját 345,- Ft-ban, csak ebéd esetén 205,- Ft-ban állapítja meg.

(2) Az intézményi térítési díj a személyi térítési díj alapja, amelyet a gyermekétkeztetési szolgáltatást igénybe vevő állapít meg a jogszabályban meghatározottak szerint.

(3) Az óvodás étkeztetés teljes önköltsége 530,- Ft, csak ebéd esetén 325,- Ft, amelyet a gyermekétkeztetési szolgáltatást igénybe vevő fizet meg az önkormányzatnak.

**3.§**

(1) Kevermes Nagyközségi Önkormányzat Képviselő-testülete az alsó tagozatos általános iskolai étkeztetés intézményi térítési díját 360,- Ft-ban, csak ebéd esetén 220,- Ft-ban állapítja meg.

(2)  Az intézményi térítési díj a személyi térítési díj alapja, amelyet a gyermekétkeztetési szolgáltatást igénybe vevő állapít meg a jogszabályban meghatározottak szerint.

(3) Az alsó tagozatos általános iskolai étkeztetés teljes önköltsége 550,- Ft, csak ebéd esetén 345,- Ft, amelyet a gyermekétkeztetési szolgáltatást igénybe vevő fizet meg az önkormányzatnak.

(4) Kevermes Nagyközségi Önkormányzat Képviselő-testülete a felső tagozatos általános iskolai étkeztetés intézményi térítési díját 375,- Ft-ban, csak ebéd esetén 235,- Ft-ban állapítja meg.

(5)  Az intézményi térítési díj a személyi térítési díj alapja, amelyet a gyermekétkeztetési szolgáltatást igénybe vevő állapít meg a jogszabályban meghatározottak szerint.

(6) A felső tagozatos általános iskolai étkeztetés teljes önköltsége 575,- Ft, csak ebéd esetén 370,- Ft, amelyet a gyermekétkeztetési szolgáltatást igénybe vevő fizet meg az önkormányzatnak.

**4. §**

(1) A szociális étkeztetés intézményi térítési díja egy ellátási napra jutó összege 400,- Ft, kiszállítás esetén 450,- Ft.

(2) A szociális étkeztetés személyi térítési díját a Családsegítő, Gondozási és Szociális Központ 5744 Kevermes, Jókai u. 3. szám alatti intézmény intézményvezetője állapítja meg a 29/1993. (II. 17.) Kormányrendelet, valamint az 1993. évi III. tv. 114-116. §-ai alapján.

**5. §**

A Képviselő-testület a házi segítségnyújtásra 0,- Ft óradíjat határoz meg, az ellátást ingyenesen biztosítja.

**6. §**

A Képviselő-testület a Családsegítő, Gondozási és Szociális Központ 5744 Kevermes, Jókai u. 3. szám alatti intézményben az időskorúak tartós bentlakásos ellátásának intézményi térítési díját napi 2.475,- Ft-ban, havi 74.250,- Ft-ban állapítja meg.

**7.§**

A térítési díjak az általános forgalmi adót nem tartalmazzák.

**8. §**

(1) Ez a rendelet 2014. május hó 1. napján lép hatályba.

(2) Hatályát veszti az óvodai, iskolai és a szociális étkeztetés nyersanyagnormáiról, és az intézményi térítési díjakról szóló 7/2013. (IV.29.) önkormányzati rendelet.

Kevermes, 2014. március 31.

                Lantos Zoltán                                                Gácsér Béla

                 polgármester                                                      jegyző